|  |  |  |  |
| --- | --- | --- | --- |
|  | |  | |
| ΕΛΛΗΝΙΚΗ ΔΗΜΟΚΡΑΤΙΑ | |  | |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ&ΘΡΗΣΚΕΥΜΑΤΩΝ | | Θεσσαλονίκη, 6/10/2017 |  |
|  | | Αρ. Πρωτ. : 24601 |  |
| ΠΕΡΙΦΕΡΕΙΑΚΗ Δ/ΝΣΗ | |  |  |
| ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ  ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ | |  |  |
| ΑΝΑΤΟΛΙΚΗΣ ΘΕΣ/ΝΙΚΗΣ | | Προς: Δ/ντές/ντριες Δημ. Σχολείων |  |
|  | |  |  |
| Ταχ. Δ/νση: | Κατσιμίδη& Μήλου 33 | Kοιν: 1. Περιφερειακή Διεύθυνση Π.Ε. & Δ.Ε. |  |
|  | 54638 Θεσσαλονίκη | Κεντρικής Μακεδονίας |
| Πληροφορίες: | Τομπούλογλου Ιωάννης | 2. Σχολικοί Σύμβουλοι Π.Ε. & Δ.Ε. |
| Τηλέφωνο: | 2310-954110 | 3. ΚΕΣΥΠ Λευκού Πύργου |
| Φαξ: | 2310-954112 | Υπόψη Υπευθύνου ΣΕΠ κ.Τσαπουρνά. |
| e-mail: | mail@dipe-a.thess.sch.gr |  |

**Θέμα: «Μετάβαση από το Δημοτικό στο Γυμνάσιο»**

Εν αναμονή της εγκυκλίου για την υποβολή των σχεδίων των προγραμμάτων Σχολικών Δραστηριοτήτων, υπενθυμίζουμε τη δυνατότητα υλοποίησης κάποιου από **τα προτεινόμενα προγράμματα Αγωγής Υγείας στην ΣΤ΄ τάξη με παράλληλη σύνδεσή του με τη Μετάβαση**. Το πρόγραμμα μπορεί να υλοποιηθεί στο χρόνο της Γλώσσας, της Πολιτικής & Κοινωνικής Αγωγής, ή και με τη συνεργασία των εκπαιδευτικών ειδικοτήτων. Κατάλληλα είναι οργανωμένα προγράμματα ανάπτυξης κοινωνικών δεξιοτήτων και ψυχικής ενδυνάμωσης όπως ***YOUTHPOWER/Πρόληψη επικίνδυνων συμπεριφορών, Κάπνισμα; Όχι Εμείς, Διαφυλικές σχέσεις 9-12 ετών αλλά και κάθε προτεινόμενο πρόγραμμα π.χ. για την Υγιεινή Διατροφή, τα Ατυχήματα, τις Εξαρτήσεις κλπ.*** (βλ. εκπαιδευτικά εργαλεία στην ιστοσελίδα της Αγωγής Υγείας).

Οι τίτλοι των προγραμμάτων θα εστιάζουν και στη Μετάβαση π.χ. «Μετάβαση από το Δημοτικό στο Γυμνάσιο – Υγιεινή Διατροφή», *«Μετάβαση από το Δημοτικό στο Γυμνάσιο – Ασφάλεια στο Διαδίκτυο».* Στόχος είναι να λειτουργήσουν **Δίκτυα Δημοτικών δορυφόρων και του αντίστοιχου Γυμνασίου** (κατά το πρότυπο της περσινής σχολικής χρονιάς) με βάση το πρόγραμμα Αγωγής Υγείας που υλοποιεί μια ΣΤ΄ τάξη με το πρόγραμμα Αγωγής Σταδιοδρομίας που υλοποιεί μια Α΄ Γυμνασίου και με αφορμή τα προγράμματα αυτά, να γίνουν κοινές δράσεις, επισκέψεις, ομιλίες, ξεναγήσεις χώρων, διάχυση εκπαιδευτικών παραγώγων, αλληλοπαρουσιάσεις δραστηριοτήτων κλπ. στη διάρκεια του γ΄ τριμήνου. Παρακαλούνται οι εκπαιδευτικοί που επιθυμούν να συμμετάσχουν να επικοινωνούν με τον Υπεύθυνο Αγωγής Υγείας. Αποστέλλεται ο πίνακας των Δημοτικών Σχολείων και των αντίστοιχων Γυμνασίων του ΚΕΣΥΠ Λ. Πύργου.

**Η Διευθύντρια Π. Ε.**

**Ανατολικής Θεσσαλονίκης**

**Zαχαρούλα Ασημακοπούλου**